વ્યક્તિ પોતાનાં જીવનમાં ક્યાંય પણ પહોંચી જાય પણ તેની યાદોમાં તેના બાળપણની કેટલીક યાદો એવી હોય છે જે હંમેશા માટે યાદ રહી જતી હોય છે. બાળપણની કેટલીક ખરાબ યાદ માણસને હંમેશા હેરાન કરતી રહે છે, જ્યારે કેટલીક સારી યાદોને આપણે યાદ કરીને હંમેશા ખુશ થઈ શકીએ છે. ફિલ્મ ’બાયોસ્કોપવાલા’ ગુરૂદેવ રવિન્દ્રનાથ ટાગોરની વિશ્વ પ્રસિદ્ધ વાર્તા ’કાબુલીવાલા’ પર આધારિત છે. ફિલ્મનાં ડાયરેક્ટર દેવ મધેકરનું કહેવું છે કે તેમણે આજનાં જમાનાનાં કાબુલીવાલા બનાવવાની કોશિશ કરી છે. ફિલ્મમાં ફેશન સ્ટાઈલિસ્ટ માની બાસુ (ગીતાંજલિ થાપા) પોતાના પિતા રોબી બાસુ (આદિલ હુસૈન) સાથે કલકત્તામાં રહે છે કે જે પ્રખ્યાત ફોટોગ્રાફર છે.